Gaele-gaele

Gaele-gaele sambua zinumbua ma ba li Indonesia töinia Kecipir (Psophocarpus tetragonolobus (L.) D.C.) Gaele-gaele andre sinanö sauri sisökhi ba Danö Niha sasese latanö ba naha gowi, sanana si so ngenge. Gaele-gaele sifao ba ngangolifa zinanö familia Fabaceae (Leguminosae). hiza lehe-lehe faoma buania tola labali'ö bulugeu. Ba Sumatra no la'ila döinia latötöi lamane; kacang botol mazui kacang belingbing (pantai barat Sumatra), faoma Minangkabau), simanö göi lakaoni kacang embing ba Palembang. Töi-töi böi simane; jaat (bahasa Sunda); cipir, cicipir, kēcipir (bahasa Jawa); kēlongkang (bahasa Bali), ba biraro (Manado, Ternate); kacang botor, k. botol, dan k. kumbotor (Bahasa Melayu Pontianak). Ba li Hagöri ma ba bahasa Inggris latötöi ia lamane; Winged bean, Winged pea, Four-angled bean (nifaigi moroi ba zikhala mbuania); ba so zanötöi ya'ia göi; Goa bean faoma Asparagus pea.

Ba Danö Niha, gaele-gaele sinumbua ni'odödögö nitanö sito'ölönia ba naha gowi. Lafanöi ia ba ndraha geu nitaru'ö, me gaele-gaele andre, sanana wa'aurinia, so ngenge.

Fangoguna'ö 
Gaele-gaele, tenga sinanö sauri samösa, hiza nitanö moroi ba hunö si no atua, ba na no mowua ia, ba no tola labali'ö famalala gö simane la bali'ö ia bulugeu. Gaele-gaele göi tola la halö hunönia ba lafakoe, hulö gasagore. Gaele-gaele andre, auri sibai ba zi sagörö Tanö Niha. Na mo naha gowi niha, ba gaele-gaele sambua sinanö si so ba da'ö. Moguna sibai gaele-gaele andre, la odödögö wananö ya'ia ba kabu sebolo, ena'ö tobali aya-aya ma tanömö wangalui niha so kabu.

Umbu 

Kategori:Nias
Kategori:Sinumbua
Kategori:Bohou tesura